கண்ணவத்து சங்கரன் நம்பியார்

கண்ணவத்து சங்கரன் நம்பியார் (Kannavath Sankaran Nambiar) (சுமார் 1760 - 27 நவம்பர் 1801) இன்றைய இந்தியாவில் கேரளாவின் வடக்கில் உள்ள கண்ணூர் மாவட்டத்திலுள்ள தற்கால கூத்துப்பரம்பு பகுதியில் அமைந்திருந்த கோட்டயம்-மலபார் நாட்டின் மன்னரான பழசி ராசாவிடம் பிரதம மந்திரியாக பணி புரிந்தவர். பிரித்தானிய கிழக்கிந்திய நிறுவனத்திற்கு எதிராக கிளர்ச்சிப் படைகளை வழிநடத்திய காரணத்தால் கைது செய்யப்பட்டு தூக்கிலிடப்பட்டார்.

"கண்ணவத்து" என்ற சொல்லுக்கு "கண்ணவத்துடன் தொடர்புடையது" என்று பொருள். கண்ணவம் என்பது கேரள மாநிலம் கண்ணூர் மாவட்டத்தில் உள்ள தலச்சேரி வட்டத்திலுள்ள ஒரு கிராமம். இருப்பினும், "கண்ணவம்" என்பது இந்த கிராமத்தில் வசிக்கும் ஆதிக்க நிலப்பிரபுத்துவ நாயர் (நம்பியார்) குலத்தின் பெயரும் கூட.  கண்ணவத்து நம்பியார் கோட்டயம் ராஜாவின் அடிமை ஆட்சியாளர்கள். அவர்கள் ஒரு காலத்தில் வடக்கு மலபாரில் பணக்கார நிலப்பிரபுக்களாக இருந்தனர். சங்கரன் இந்த நிலப்பிரபுத்துவ குலத்தில் பிறந்தவர்.

ஆரம்ப கால வாழ்க்கை 
மைசூர் மக்களை கோட்டயத்தில் இருந்து வெளியேற்ற பழசி ராஜாவின் போர் முயற்சியில் சங்கரன் தனது இளமைப் பருவத்தில் சேர்ந்தார். சங்கரனின் தைரியம், உறுதிப்பாடு, விசுவாசம் மற்றும் இராஜதந்திரம் மற்றும் நிர்வாகத்தில் இவரது திறமை ஆகியவற்றால் மகிழ்ச்சியடைந்த ராஜா இவரை தனது பிரதம மந்திரியாக நியமித்தார்.

பழசி ராஜாவின் முக்கிய தலைமையகம் ஒன்று சங்கரனின் கோட்டையின் ஒரு பகுதியான தொடிக்குளத்தில் அமைந்திருந்தது. சங்கரனின் தீவின் பெரும்பகுதி குறிச்சியா பழங்குடியினர் வசிக்கும் மலைகள் மற்றும் காடுகளால் மூடப்பட்டிருந்தது. இந்த பழங்குடியினர் மைசூர் மற்றும் ஆங்கிலேயர்களுக்கு எதிரான சண்டைகளில் சங்கரனுக்கு உதவினார்கள்.

ஆங்கிலேயருடன் போர் 
ஆங்கிலேயர்களுடனான முதல் போரின்போது, கைத்தேரி அம்புவுடன் சேர்ந்து சங்கரன் முக்கிய பங்கு வகித்தார். 1797 இல் பழசியின் படைகள்,  ஆங்கிலேயர்களுடன் போரிட்டபோது இவர் தொடிக்குளத்தில் இருந்தார். மூத்த தலைவர்களான தளபதி பேச்சுலர் மற்றும் தளபதி வில்லியம் பிரௌன் ஆகியோரின் மரணம் உட்பட இந்த போரில் ஆங்கிலேயர்கள் கடுமையான இழப்புகளை சந்தித்தனர்.  

ஜூன் 1800 இல், சங்கரன் மீண்டும் ஆங்கிலேயர்களுடன் போரிட ஒரு பெரிய கிளர்ச்சிப் படையை சேகரித்தார். ஆங்கிலேயர்கள், 4 ஆகஸ்ட் 1801 இல், இவரை ஒரு சட்டவிரோதமானவர் என்று அறிவித்து, இவருக்கு மரண தண்டனை அறிவித்தனர்.

சங்கரனும் இவரது ஆட்களும் ராஜா பிடிபடுவதைத் தவிர்க்க உதவியதுடன், மஞ்சேரி அத்தான் குரிக்கள் போன்ற தென் மலபாரில் உள்ள கிளர்ச்சியாளர்களுடன் உடன்படிக்கைக்கு வந்தனர். சங்கரன் ஆங்கிலேயப் படைகளுக்கு எதிராக கரந்தடிப் போரையும் நடத்தினார்.

கைதும் மரணதண்டனையும் 
27 நவம்பர் 1801 அன்று, சங்கரனும் சில கிளர்ச்சியாளர்களும் குற்றியாடியில் மறைந்திருந்தனர். உள்ளூர்வாசி ஒருவர் இவர்களை ஆங்கிலேயர்களிடம் காட்டிக் கொடுத்தார். ஆங்கிலேயர்கள் கிளர்ச்சியாளர்களைக் கைது செய்து கண்ணவத்திற்கு கொண்டு சென்றனர்.  

பழசிராஜாவின் மறைவிடத்தை வெளிப்படுத்தினால், சங்கரனுக்கு மன்னிப்பும் வெகுமதியும் தருவதாக ஆங்கிலேயர்கள் பலமுறை உறுதியளித்தனர். தனது ராஜாவுக்கு விசுவாசமாக இருந்ததால், சங்கரன் அந்த வாய்ப்பை மறுத்தார்.  

பின்னர் சங்கரனும் அவரது கூட்டாளிகளும் துக்கிலிடப்பட்டு கொல்லப்பட்டனர்.  மறுநாள் காலை அகற்றப்படாத இஅவர்களின் சடலங்களை கண்ணவம் பகுதிவாசிகள் பார்த்தனர்.

சங்கரன் மற்றும் அவரைப் பின்பற்றுபவர்களுக்கு மரணதண்டனை நிறைவேற்றப்பட்ட இடம் இப்போது குருதிக்களம் அல்லது இரத்த தியாகத்தின் சதி என்று அழைக்கப்படும் நினைவுத் தளமாக உள்ளது.

மேற்கோள்கள் 

1801 இறப்புகள்
1760 பிறப்புகள்
இந்திய விடுதலைப் போராட்ட வீரர்கள்
கேரள வரலாறு